Document ID: /roh_data/filtered/fineweb-2-filterrobots_roh.jsonl.gz/52503

Il Forum mundial d'economia WEF vegn er l'auter onn ad avair lieu a Tavau.
Suenter ch'i aveva dà malsegirezzas e dumondas sch'ils proxims congress restan a Tavau communitgescha la vischnanca uss che la finanziaziun dals custs da segirezza per ils proxims onns saja garantida. Il suveran da Tavau hajan approvà il credit communal en il rom dals custs fin uss fin l'onn 2024.
Il fundatur dal WEF Klaus Schwab haja plinavant confermà ch'ins veglia organisar il WEF 2021 e speria che la crisa da corona saja sin lura surmuntada.
Ensemen cun la regenza, la polizia chantunala ed ils partenaris locals sa prepara la vischnanca da Tavau il mument sin il proxim WEF.